Държавен вестник, бр. 36, 2013 г., стр. 29

БРОЙ  36	
Д Ъ Р Ж А В Е Н  В Е С Т Н И К 	
СТР.  29  
1. да предлага на трети страни достъп до 
съоръженията за съхранение при спазване на 
недискриминационни процедури, прозрачно и 
еднакво достъпно за всички потенциални кли­
енти чрез сключване на хармонизиран договор, 
одобрен от ДКЕВР;
2. да задоволява търсенето на пазара при 
спазване на недискриминационен достъп до съо­
ръженията за съхранение, отчитайки спецификата 
на националния газов пазар;
3. да установи правила за ефективно и посто­
янно ползване капацитета на съоръжението за 
съхранение, като максимално използва разполага­
емия капацитет и предлага свободния капацитет, 
като уведомява потребителите за това текущо;
4. да използва разполагаемата при него търгов­
ска информация за клиентите на съоръжението 
за съхранение конфиденциално и единствено по 
предназначение;
5. да предоставя периодично актуална инфор­
мация, ако тя бъде поискана от ДКЕВР или от 
оператора на газопреносната система;
6. да си сътрудничи с оператора на газопре­
носната система за целите на сигурността както 
на съоръжението за съхранение, така и на газо­
преносната система;
7. гаранциите за сигурност за потребителите 
на съоръжението за съхранение да са недискри­
минационни и да не представляват пречка за 
осъществяване на пазарни отношения между 
страните.
Чл. 27. Операторите на съоръженията за съх­
ранение на природен газ оповестяват в интернет:
1. подробно описание на предлаганите услу­
ги, в т.ч. дългосрочни и краткосрочни услуги и 
техните цени;
2. образец на хармонизиран договор за съхра­
нение на природен газ или образец на договор за 
пренос и съхранение в случаите, когато услугата 
се предлага от комбиниран оператор;
3. принципна схема на газотранспортната 
мрежа на оператора, посочваща входна и изходна 
точка, свързваща газотранспортната мрежа със 
съоръженията за съхранение на природен газ;
4. изисквания за качеството на предлагания 
за съхранявания и добит природен газ; 
5. информация за наличния капацитет, акту­
ализирайки я при наличие на промени.
Чл. 28. (1) В срок не по-късно от 30 кален­
дарни дни преди началото на съответния нагне­
тателен период операторът на съоръжението за 
съхранение на природен газ обявява на интернет 
страницата си: 
1. свободния капацитет за съхранение на га­
зохранилището по газови месеци, както и непре­
късваем и прекъсваем капацитет за нагнетяване 
за добив, който се предлага на потенциалните 
клиенти през цялата газова година; 
2. възможността за сключване на договори за 
дългосрочни и краткосрочни услуги за съхране­
ние с непрекъсваем и прекъсваем капацитет за 
нагнетяване и добив; 
3. минималният капацитет за съхранение, 
който потенциален клиент може да заяви; 
4. срок за представяне на заявления за ка­
пацитет за съхранение за предстоящата газова 
година (не по-кратък от 7 дни от датата на обя­
вяването му). 
(2) При наличие на свободен капацитет за 
съхранение, за нагнетяване, респективно за добив, 
операторът актуализира информацията извън 
срока по ал. 1 с оглед своевременно предлагане 
на капацитета на първичния пазар.
(3) Всеки капацитет на съоръжението за съхра­
нение, поискван от лице, имащо право на достъп, 
трябва да бъде предлаган при условията за достъп 
на трета страна на недискриминационна основа, 
при равностойни договорни условия и отчитайки 
спецификата на националния газов пазар.
Чл. 29. (1) Принципите за разпределяне на 
наличния и неизползван капацитет са:
1. наличният капацитет се разпределя на 
принципа прозрачност и равнопоставеност и на 
конкурсна основа;
2. операторът своевременното предлага неиз­
ползвания капацитет на първичния пазар;
3. ползватели на съоръжение за съхранение 
на природен газ имат право да препродадат до­
говорния си капацитет на вторичния пазар след 
уведомяване на оператора.
(2) Капацитетът на съоръжение за съхранение 
трябва да бъде предоставян на ползвателите при 
спазване на недискриминационни процедури. 
Операторът на съоръжението за съхранение пред­
лага на ползвателите техническия капацитет на 
съоръжението, с изключение на тази част, която 
е за оперативни цели на оператора, а също така 
и за нуждите на оператора на газопреносната 
система, както и с изключение на тази част от 
капацитета, която операторът е длъжен да оси­
гури за съхранение на количества природен газ 
съгласно предвиденото в План за действие при 
извънредни ситуации, приет в изпълнение на 
Регламент (ЕО) № 994/2010. Изключването на 
капацитет на съоръжението за съхранение от 
трети страни се одобрява и наблюдава от ДКЕВР.
Чл. 30. (1) За заявяване на капацитет в съоръ­
жението за съхранение потенциалният ползвател 
следва да подаде заявление по образец, утвърден 
от оператора на съоръжението за съхранение. 
(2) Заявлението за капацитет за съхранение 
трябва да включва: 
1. заявен капацитет за съхранение;
2. заявен капацитет за нагнетяване и заявен 
капацитет за добив по газови месеци; 
3. банкова гаранция или друг вид обезпече­
ние в размер до 50 % от месечната стойност 
на съхранения природен газ според заявения 
капацитет и действащата към момента цена на 
съхранението, утвърдена от ДКЕВР; банковата 
гаранция се издава съгласно приложен образец 
за срок 2 месеца след крайния срок за подаване 
на заявлението за капацитет.
(3) Операторът на съоръжение за съхранение 
може при обоснована преценка да изисква от 
заявителя представянето на допълнителни до­
кументи, доказващи кредитоспособността, които 
обаче не представляват неоправдана бариера за 
навлизане на пазара и са недискриминационни, 
прозрачни и пропорционални.